JohanHeinsen/ENO huggingface dataset:
Aalborgs Stifts Adresseavis, 1826-01-14
En Skrivelse fra Herberget paa St. Gotthardsbjerget, af 6te December, siger, at Sneen laae saa højt som Huse, og at en Transport Recruter, som var bestemt til Neapel, ikke havde kunne komme over, men maatte ligge over paa denne Side.
Aalborgs Stifts Adresseavis, 1826-01-14
Blandt de Mærkværdigheder i Paris, som mest tiltrækker sig Fremmedes Opmærksomhed, optager det først for nylig for Publicum aabnede ny Bazar vistnok det første Sted. Det er opført paa den Plads, hvor BrødreneFranconis Olympiske Circus før har været: et uhyre Rum, som svarer til den Forestilling, som man gjør sig om et østerlandsk Bazar. Det omfatter tre hundrede Kramboder, alle af een Størrelse, som til forskjellige Priser ere udleiede til Handlende. Halvandethundrede Gasflammer udbrede et rigt, skjønt Lys, og i det Jndre er anbragt et tilstrækkeligt Antal store, skjønne Kaminer, beklædte med blaa Marmor. Ved Indgangen til Bagaret er etslags Sprøjtefolk. To Dørvogtere i pragtfuldt Liberi passe, Forsal, hvor der holdes Vagt Dag og Nat af et Antal paa, at ingen andre end velklædte Folk komme derind.
Aalborgs Stifts Adresseavis, 1826-01-14
Sex Lakejer besørge Tjenesten i det Jndre, saasom med Belysningen, Fyringen, med at bringe de kjøbte Varer, ud til Kjøberens Vogn. Det indre af Bazaret danner en langagtig Firkant, som slutter sig med et halvrundt Rum. Ved Venstre befinder sig endnu desuden et Tilbyg, bestaaende af en stor Rotunda, hvori Dagslyset falder ind fra oven og fra Siden. Det er udtrykkeligen fastsat, at kuns Fruentimmer maa besidde eller staae i disse Boutiquer eller Comptoirer; ingen Mandsperson maa, under hvad Forevending det end monne være, komme indenfor Disken. Fortrinsviis udleies disse Boder til Officeerenker eller Døttre. Man kan altid være viis paa hver Aften at træffe et glimrende Selskab i Bazaret og en dobbelt Række af Vogneomlejrer da gjerne dets Dørre.
Aalborgs Stifts Adresseavis, 1826-01-14
Fra Taganrog til Petersborg er 1903 Russiske Werster, eller 272 Danske Mile.
Aalborgs Stifts Adresseavis, 1826-01-14
Paven har i denne Tid skildt sine Galleislaver fra hinanden; de som ere dømte paa Livstid blive i Civitavecchia, og de paa bestemt Tid sendes til Ancona. At man just ikke maa have det saameget slemt paa de pavelige Galleier, sees deraf, at en Olding, som havde 2 Aars Straffetid tilbage og skulde være disse eftergivne, bad den forrige Pave paa sine Knæ, at han maatte blive der sin øvrige Levetid.
Aalborgs Stifts Adresseavis, 1826-01-14
Man fortæller, at en 80aarig Engelskmand var i Bryssel raget i saa hidsigt Klammeri med en ung Franskmand, om - Rossinis Musik, at de udfordrede hinanden; men Engelskmanden sagde: "Partiet er ulige; thi De har flere Aar at tabe, end jeg. Bi kun til i Morgen. Og om Natten skjød han sig! "Det vidunderlige Perkinsske Dampskyds, anmærker et Blad, maa volde en Omvæltning i Krigskunsten, eller meget mere ganske udrydde Krigen, Menneskene maa leve i Fred med hinanden, naar Krigen har en altomfattende Ødelæggelse til følge; thi, hvilket Bolværk kan modstaae en Hagel af Kanonkugler, udskudte af Dampkanoner. Naar to Hære traf hinanden, paa Valpladsen, og den Ene var forsynet med dette Skyds, maatte denne inden faa Minuter have fældet sin Fiende? - Men naar de nu vare det begge – J al Fald kan den samme Anvendelse af Damptryk ogsaa med udbredt Kraft og Nytte skee i mechaniske Øjemed. Denne Damp avles med en langt ringere Mængde Vand og Brænde, og aldeles uden Fare. Hr. Perkinshar næsten fuldendt en Dampmaskine af 70 Hestes Kraft, som skal bevæges ved hans Kruddamp, og vil saa anstille offentligt Forsøg dermed. - De berømte Physikere, Professorerne Leslie og Jameson, anmærke, ihenseende til Vandets og Dampens Kraft: "Virkningen af en Dampmaskine med 20 Hestes Kraft er lig den af 1000 Cubik Fod Vand, som i et Minut falder fra 10 Fods Høide, men nu koster en Dampmaskine af hiin Kraft, i England, med muligste Sparsomhed, 1000 Pd. Sterl. aarlig, altsaa kunde man spare, ved at bygge Vandledninger, som gave samme Masse Vand." - Dette gjelder om det temmelig flade England; i Bjerglande behøver man ikke først at bygge dem.
Aalborgs Stifts Adresseavis, 1826-01-14
Anecdote. Da Dr. Bradon var Præst i Eltham i Kent, valgte han en Dag til Text for sin Prædiken de Ord: "Hvo er Du?" Efterat han havde læst Texten, gjorde han efter sin Vane en Pause, for at foranledige Forsamlingen til Eftertanke derover; da en anstændig Mand i militairisk Holding, der just meget rolig traadte ind i Kirkens Middelskib, i den Mening, at dette Spørgsmaal var henvendt til ham, til almindelig Forbanseelse, svarede: Herre, jeg er Officeer ved det 17de Linie-Regiment, er her med en Recruteringscommando, og da jeg har bragt min Kone og Familie med mig, ønsker jeg at gjøre Bekjendtskab med Nabolaugets Geistlige og Honoratiores. Dette bragte den ærværdige Herre saaledes udaf Concepterne og den andægtige Forsamling saaledes udaf Fatning, at omendskjøndt Alle bestræbte sig for at lagt tage Anstændighed, og at høre til, kunde Prædikenen ikke fortsættes uden stor Vanskelighed.
Aalborgs Stifts Adresseavis, 1826-01-14
Fædrelandet.
Aalborgs Stifts Adresseavis, 1826-01-14
Kjøbenhavn. Nogle ikke ubetydelige Falitter her i Hovedstaden have i disse Dage vakt Urolighed i den commercielle Verden, da man befrygter at de skulle drage flere efter sig.
Aalborgs Stifts Adresseavis, 1826-01-14
J Tirsdags Aftes, den 3die Januari, Kl. 7 omtrent, opkom Skorsteenild i Gaarden No. 26 i Frederiksgaden. Ved hastig Hielp blev den dog snart slukket uden at gjøre nogen synderlig Skade.
Aalborgs Stifts Adresseavis, 1826-01-14
Sangeren Copello er nu ankommen hertil, og agter i næste Maaned at give en Concert paa Theatret.
Aalborgs Stifts Adresseavis, 1826-01-14
Efter Sigende skal det Engelske Gas-Compagnie have tilbudet en Sum af 20000 Rbd., for at fritages for sin indgangne Contract om Kjøbenhavns Belysning med Gas. Cours den 10de Januari. Hamb. 2 M. - , a vista 212. Specier 214. - Specier solgtes til 12 Rbmk. 13 1/2 s. - Bank-Disconto 5 pC. - Norske Speciessedler pr. 100 Specier 190 a 191 Rbdlr. Sedler. - Svenske Sedler pr. Rdr. Rigsgjeld - Rbs. Tegn. - 4 pCt. Kongel. Obligat. (uden Renter) 82 1/2 a 83 Rbd. Sedler. - Dito Dito 78 i Bco. - Nationalbank-Obligationer (af Laanet 4de Februar 1820) 101 a 101 1/2 Rbdlr. r. S. - Dito Dito 108 a 108 1/2 i Sedler. - 4 pC. uopsigel. Rigsbkobl. Renter pr. 6te Januar 98 Rbdlr. r. S. Hamborger Laan af 1819 Bancomark 3000 99 a 99 1/2 Banco. - Dito Dito Bancomk. 4000 99499 1/2 Banco. - 6 pC. norsk Laan ved Hambro & Søn 100 1/2 a 101 i Banco. - 4 pC. Dito nye 92 1/293 i Banco. - Asiatiske Actier 87 1/2 a 88 i Sdlr. - 3 pC. nye danske Obligationer 58 1/4 58 1/2 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-01-14
Cours. Hamborg den 10de Januari. Bordeaux, 25 1/32. - St. Petersborg. London 35. 10. - Cadiz 89 7/8. Lissabon 36 1/2. Amsterdam k. S. 107 3/8. - Kjøbenhavn k. S. 210. - Specier 1 A. - Disconto 8.
Aalborgs Stifts Adresseavis, 1826-01-14
Viborg. Den 28de November blev i Landsoverretten paadømt Sagen: Gundelach, for Arvingerne efter afgangne Etatsraad H.R. Saabye og Skibscapitain H. Krøyer, contra: Møller, for General=Major v. Bulow i Kjøbenhavn, angaaende Parternes gjensidige Paastande til fortrinligt Udlæg i Statsraad Hansens Eiendomme, Hovedappellanterne for 80534 Rbd. 2 Mk. S. og T. i Følge Forlig, hvorefter Udlæg er dem given i Løvenholm med Tilliggende, Løsøre og Besætning, samt i Kornbeholdningen og Afgrøden paa Steenalt, og Contraappellanten for 70000 Rbd. Sølv og 10000 Rbd. r. S., samt 12000 Rbd. Sølv efterVoldgiftskjendelse, Forliig og Obligation, hvorefter er givet ham Udlæg i Steenalt Gaard og Gods med indavlet Sæd, samt i Besætningen m.m. paa Løvenholm ved Kiendelser at 31te October samt 29de og 30te November 1822, uden at det Hovedappellanterne den 13de September næstforhen givne Udlæg heri burde være hinderligt. - Dom Forsaavidt Contraappellanten ved de paaankede Udlægsforretninger har erholdt fortrinligt Udlæg i Kornafgrøden paa Steenalt for Aaret 1822, frem for Hovedappellanterne, bør bemeldte Forretninger ved Magt at stande; men iøvrigt bør de ikke være Hovedappellanterne hinderlige i at gjøre deres Ret, ifølge Udlægsforretningen af 13de September 1822, gjeldende. Processens Omkostninger for Overretten ophæves. Den 5te December, Sagen: Actor, Nyboe, contra: Holm, Defensor for Karen Hansdatter i Ebeltoft Arrest, der tiltales for 2den Gang begaaet Tyveri. - Dom: Bytingsdommen, bør ved Magt at stande. - Ved Ebeltoft Byes Extraret er Tiltalte tildømt at hensættes til Arbeide som Forbedringshuusfange i Viborg Tugt- og Forbedringshuus i 3 Aar, og betalede af Actionen lovligen flydende Omkostninger. Samme Dato, Sagen: Ørum, befalet for Enkemadame Aagaard i Kolding, contra: Holm, ligeledes for Kirkeværge Natus paa Kolding Kirkes Vegne, angaaende Borttagelse af 7 Fag Huus, Appellantindens afdøde Mand, som forhenværende Kirkeværge, har opført paa Kirkegaardens Grund, m.v. - Dom: Appellantinden bør for Jndstævntes Tiltale i denne Sag fri at være. Processens Omkostninger for begge Retter ophæves, dog at Jndstævnte betaler til Appellantindens befalede Sagfører ved Under- og Overretten 45 Rbd. Sølv. -
Aalborgs Stifts Adresseavis, 1826-01-14
Ved Kolding Bytingsret var Enkemadame Aagaard paalagt, under en dagligt Mulct, at nedrive de omtvistede 7 Fag Huus, og tilbagegive Kirkegaarden et fra samme taget Stykke Jord.
Aalborgs Stifts Adresseavis, 1826-01-14
Aalborg Kirker. Fredagen den 13de Janurii var Præsteordination i St. Budolphi Kirke, hvor Candidatus Theologi Hr. Conrad Albert Rain, allernaadigst beskikket til Sognepræst for Gjø Menighed i Hvetboe Herred, og Candidatus Theologi Hr. Jørgen Frederik Boesen, allernaadigst udnævnt til personel Capellan for St. Budolphi Menighed i Aalborg, bleve indviede til det hellige Læreembede i Kirken.
Aalborgs Stifts Adresseavis, 1826-01-14
Den af Hans Høivelbaarne Høiærværdighed Hr. Biskop R. Jansen, Commandeur af Dannebrog, ved denne Høitidelighed holdte Tale, var en Fortsættelse af 3de foregaaende ved lignende Leiligheder over Apostlernes Gierningers 20, 28, angaaende den christelige Religionslærers Agtpaagivenhed paa sig selv, og gik nu ud paa at forklare: den christelige Religionslærers Agtpaagivenhed i Hensigt til den ham betroede Menighed. Hr. Pastor Rasn prædikede over Eph. 5, 1 Værer derfor Guds Efterfølgere, som elskelige Børn; og tog deraf Anledning til at fremstille, at vi bør stræbe at ligne Gud i Godhed og Forsonlighed. Hr. Pastor Henneberg intimmerede over Gal. 110, og udviklede deraf en Christi Tjeners Retsindighed under sit Embeds Førelse ved Andres Gunst og Berømmelse.
Aalborgs Stifts Adresseavis, 1826-01-14
Anden Søndag efter Hellig Trekonger indsætter Hs. H. Hr. Dr. Claudi Hr. Pastor Boesen som Personel-Capellan ved Budolphi Kirke, som derefter holder sin Tiltrædelsesprædiken. - J Frue Kirke prædiker til Høimesse Hs. H. Hr. Stiftsprovst Ridder Schierup. - Til Aftensang i BudolphiKirke Hr. Pastor Henneberg; i Frue Kirke Hr. Pastor Gad.
Aalborgs Stifts Adresseavis, 1826-01-14
Døbte. Den 8de Januarii, Skomager Høøcks Datter, Maren Jensine; Fadd. Barnets Forældre, Arbeidsmand O. Lundbeks Kone, Smedemester Lind, Tjenestekarl P. Jensen. Den 12te, Lieutenant v. Krabbes Søn, Christian Mar Galthen Kruuse; Fadd. Frue Capitaininde Sitzler, Jfr. E. Kruuse, Oberst v. Sammes, Ridder af Dannebrog, Justitsraad J. Kjellerup, Capitain v. Voss, Cancellieraad Brorson, Stadshauptmand Kruuse, Consul og Capitain Wigelsen, Lieutenant v. Kurtzhals, Havneinspecteur Brinch.
Aalborgs Stifts Adresseavis, 1826-01-14
Begravede. Den 7de Januarii, Bødker M. Andersens Enke, Barbara Sørensdatter, 74 Aar. Den 12te, M. Hackes Enke, Birgitte Kirstine Munk, 69 Aar.
Aalborgs Stifts Adresseavis, 1826-01-14
Ved Tallotteriets 1073de Trækning i Wandsbeck udkom: No. 25. 33. 59. 63. 38.
Aalborgs Stifts Adresseavis, 1826-01-14
Bekiendtgjørelser. J Anledning af Hans Majestæts, vor allernaadigste Konges høje Fødselsdag, bliver hos Undertegnede Bal Fredagen den 27de Dennes. De som deri ønske at deeltage, ville behagelig forinden den 22de samme Maaned derom underrette mig. Hjørring den 11te Januarii 1826. Chr. Lemberg.
Aalborgs Stifts Adresseavis, 1826-01-14
En Stue og et Kammer i anden Etage er for en honet Person strax eller til Paaske Flyttetid at bekomme til Leie paa Algaden Nr. 3 Ltr. A.
Aalborgs Stifts Adresseavis, 1826-01-14
Den for sin sjeldne Godhed bekjendte, saakaldte Apothekerhave, heri Byen, hvori er 600 forædlede Frugttræer, samt en stor Deel andre Træearter, og 3 Fiskeparker, med dertil hörende, ved KattesundsPort beliggende, til Beboelse for 4 Familier indrettede Huse, som forhen have tilhört Gartner Sören, Hansen, er underhaanden at faae tilkjöbs paa billige Vilkaar. I Mangel af Salg kan den faaes til Leie. Det Fornödne i begge Henseender kan afhandles med Procurator Juul. Fra Pressen er udkommen: En Christens Tro og Vandel. Dimis=Prædiken, holden i St. Budolphi Kirke i Aalborg den 4de Decbr. 1825. Af Jørgen Frederik Boesen. Faaes hos Boghandler Vogelius samt paa Addresse-Contoiret indheftet for 16 s. Klæde erholdes imod contant Betaling til bestemte Fabrikpriser hos Hartmann i Hiørring.
Aalborgs Stifts Adresseavis, 1826-01-14
Udi Stervboet efter ved Døden afgangne Krigsassessor Aagaard i Løkken, bliver her paa Contoiret Tirsdagen den 31te i denne Maaned, Formiddag Kl. 10, afholdet en Skiftesamling, hvortil Creditorerne og Boets øvrige Vedkommende herved indkaldes at ville give Møde. De Udeblivende ansees at samtykke i hvad de Mødende maatte vedtage eller beslutte. Bye- og Herredsfoged-Contoiret i Sæbye, den 11te Januarii 1826. Hassing.
Aalborgs Stifts Adresseavis, 1826-01-14
Udi Stervboet efter den, under 4de i denne Maaned, ved Døden afgangne Søgnepræst Mørch af Lunderager Præstegaard, bliver i Stervboegaarden, rette Tredivtedagen, Mandagen den 6te Februarii førstkommende, Formiddag Kl. 9, afholdet Aabnings- og Vurderingsforretning; hvilket herved anmeldes, til Efterretning for samtlige Boets Vedkommende. Bye- og Herredsfoged-Contoiret i Sæbye, den 11te Januarii 1826. Hassing.
Aalborgs Stifts Adresseavis, 1826-01-14
Auctioner. Da de ved 4de Auction, den 14de October f. A., over det Lundbyegaard underliggende Bøndergods gjorte Bud, af det Kongelige Danske Cancellie ere forkastede, saa bliver det herved til Liebhaveres Efterretning bekjendtgjort, at bemeldte Gods stilles til en 5te Auction, som vil blive afholdt paa Herredstingstedet i Nibe, Fredagen den 10de Februarii d. A., Formiddag ved 11 slet; og bemærkes det derhos, at kunde Bud, der maatte gjøres ved Auctionen, komme i Betragtning, hvorimod intet senere Overbud underhaanden antages. Nibe, den 12te Januarii 1826. Bassesen.
Aalborgs Stifts Adresseavis, 1826-01-14
Onsdagen den 1ste Februarii næstkommende om Formiddagen Kl. 9 begynder, og de paafølgende Dage fortsættes Auction over afdøde Cancellieraad og Raadmand Gleerups Stervboes Løsøre, som bestaaer af: Sølv, Kobber, Tin, Kjøkken og Bryggerredskaber, Mahognitræes og andre Meubler, saasom: Chatoller, Commoder, Sofaer, Spilleborde, Stole, en Skriverpult, en Deel Sengeklæder, Gangklæder og Linned, samt en stor og udvalgt Samling af Bøger, især historiske og juridiske Værker, en Naturaliesamling og en betydelig Deel Kobberstykker, tildeels med Glas og Ramme, med meget mere. Lysthavende indbydes. Aalborg den 6te Januarii 1826. Schmidt.
Aalborgs Stifts Adresseavis, 1826-01-14
Efter Udlægshaverens Begjering bliver det Christen Koustrup her i Byen tilhørende, paa Nørregade under No. 544 Ltr. A. beliggende Sted, stillet til Salg ved en eneste offentlig Auction, hvilken er berammet at afholdes i Stedet selv Onsdagen den 25de denne Maaned, Formiddag Kl. 10, efter Conditioner, som blive fremlagte paa Auctionsstedet. Aalborg den 11te Januarii 1826. Schmidt.
Aalborgs Stifts Adresseavis, 1826-01-14
Efter Begjæring af Procurator Juul paa vedkommende Udlægshavers Vegne, bliver det Vognmand Jørgen Nyssum her i Staden tilhørende og paa Hjørnet af Urbansgade og Jens Bangs Gyde beliggende Sted opbudet til absolut Bortsalg ved een eneste Auction, som afholdes i Stedet selv, Fredagen den 20de Januarii næstkommende om Formiddagen Kl. 10. Saasnart Stedet er solgt, forauctioneres en Deel udlagt Gods, saasom: Sengesteder, Sengeklæder, Chatoller, Dragkister, Borde, Stole, Speile, Skilderier, et 8dags Stueuhr, Vogne, Plove, Harver, Hestetøier, 1 Kane og 4 Heste m.m., alt imod Betaling ved Hammerslaget eller naar paafordres, hvilket herved til Efterretning kundgjøres. Aalborg den 5te Januari 1826. Schmidt.
Aalborgs Stifts Adresseavis, 1826-01-16
Da Vi nu have modtaget ogsaa denne endelige Forsikkring om Hs. Keiserlige Høyheds Villie, saa underrette Vi herom Vore Undersaatter, i det vi herved tilføje: L. Skrivelsen fra Hs. Keiserlige Høyhed, Cesarevitsch Storfyrste Constantin, til den afdøde Keiser Alexander d. 1ste, H. Svaret derpaa fra Hs. Majestæt Keiseren; III. Manifester af den afdøde Keiser, som stadfæster Hs. Keiserlige Høyheds Tronfrasigelse, og som erkjender Os for hans Arving; IV. Skrivelsen fra Hs. Keiserlige Høyhed til Hs. Majestæt Keiserinden, Vor højtelskede Moder, og V. Den Skrivelse, som Hs. Keiserlige Høyhed har tilskrevet Os. "Jfølge alle disse Actstykker og overeensstemmende med Keiserdømmets Grundlov om Tronfølgen, samt med inderlig Ærbødighed for det guddommelige Forsyns urandsagelige Villie, som leder Os, bestige Vi Vore Forfædres Trone, Tronen for Keiserdømmet over alle Russer, for Kongeriget Polen og for Storhertugdømmet Finland, som ere uadskillelige derfra, og befale: At der skal aflægges Troskabseed til Os og Vor Arving, Hs. Keiserlige Høyhed, Storfyrste Alexander, Vor højtelskede Søn; og At Vor Tronbestigelse skal regnes fra den 19de November 1825. - Endelig anmode Vi alle Vore troe Undersaatter og at opsende med Os deres inderlige Bønner til den Almægtige: at han vil give Os Kraft til at bære den Byrde, som hans hellige Forsyn har paalagt Os, at han vil styrke Os i Vort bestemte Forsætt: kuns at leve for Vort kjære Fædreneland, og at efterligne den Monark, som Vi begræde. Gid Vor Regjering ikke maa vorde andet end en Fortsættelse af hans og gid Vi kunde opfylde alt, hvad han ønskede at gjøre for Ruslands Lykke - han, hvis hellige Minde vil hos Os nære Ønsket og Haabet om at fortjene Himlens Velsignelse og Vort Folks Kjerlighed. "Givet i Vor Keiserlige Residentsstad St. Petersborg, den 12te December 1825, Vor Regjerings første Aar. (Undertegnet: "Nicolaos".
Aalborgs Stifts Adresseavis, 1826-01-16
Blandinger. General Kutusov er bleven udnævnt til General-Governør i St. Petersborg.
Aalborgs Stifts Adresseavis, 1826-01-16
Det nye Skuespilhuus i Moskov, bliver nogetnærdet største i Europa; dets udvendige Længde, foruden Saulegangen, er 329 Fod, Breden 210, og Salonens Høide 70 Fod; Prosceniets Høide er 56 Fod. Dækket, i Høiden 52 1/2 Fod, og Breden 63 Fod. Scenens Brede og Dybde i 1 er 133 Fod; det har 153 Loger i 4 Rader, over hinanden, hvilende paa Underlag af støbt Jern, og kan (endda kun!) rumme 3000 Tilskuere. Jfjor paa hellige Trekongersdag blev det indviet med en lyrisk Prolog, en Ballet, Cendrillon, og bagefter et Maskebal.
Aalborgs Stifts Adresseavis, 1826-01-16
J Anledning af Parlementsherren Jnglebys Yttring, at Østersøe-Havnene alene var istand til at forsyne England med Korn til 7 Aars Forbrug udraabte Morgenkrøniken: "hvilket Vaas, fra samtlige Østersøe=Havne, kan ikke skaffes Korn til at brødføde England i 14 Dage, og fra hele Verden ikke nok til eet Aar, uden at frembringe Hungersnød i de udførende Lande." - Formodentlig Overdrivelse paa begge Sider, Bladet Globen anmærker: "vi troe ikke, at Europas Fred er afhængig af et Jndivids Villie, hvordan saa hans Gemytsart monne være. Ruslands Forsvars kraft er uden al Tvivl uhyre, men dets Angrebskraft indskrænkes af dets Statsindtægt, hvilken, sammenlignet med hvad en Angrebskrig udkræver, maa kaldes højst ubetydelig. Ruslands Floder lade sig letteligen indspærre i Østersøen og Sorthavet. Det Eneste, man kunde frygte af Rusland, var et Angreb paa Tyrkiet. Men naar dette foretoges med alle Europæiske Magters Samtykke, for at forjage Tyrkerne af Europa, og det ottomanske Rige, istedetfor at indlemmes i Rusland, blev undergivet en egen Regering, vilde denne Begivenhed i sig selv være ønskelig, og neppe skade Europas tilkommende Roe!
Aalborgs Stifts Adresseavis, 1826-01-16
Den første Avis, "den Engelske Merkur," udkom i England 1588, medens den frygtelige Spanske Armade truede Riget, og deraf udgik da to Blade ugentlig. Nu har denne Syssel udvidet sig saaledes: at en Tidendens Hoved-Redactør lønnes med 800 Pd. St. (6 til 7000 Rbdlr.) og hans Medhielpere med 500; Gesvindt skriverne med 300, og Nyhedsbringerne med 200 Pd. aarlig!
Aalborgs Stifts Adresseavis, 1826-01-16
Den bekjendte Engelske Almanak (Vox Stellarum), som udgives af Francis Moore i London, har følgende astrologiske Dom om det nu løbende Fjerdingaar. Denne skumle Aarstid begynder Torsdagen den 22de December 1825, Kl. 1, 45 M. 36 S. Formiddag, paa hvilken Tid Solen, Mercurius og Uranus beherske den tredie Andeel af Himlen, Venus er nær Toppen af den anden, og Mars ved Spidsen af den østre Vinkel, hvilket sidste Punkt skiærer Horizonten i 18 Gr. 36 M. af Vægten, og paa samme Tid er 24 Gr. 28 M. af Krebsen øverst paa Himmelen. Maanen er i det følgende Huus af den vestre Vinkel, og Saturn bevæger sig baglænds nær Vinkelen af det 9de; og fremdeles danne Planterne følgende vigtige Configurationer, nemlig Trehuk Jupiter og Maanen, Fiirhuk Mercurius og Mars, Fiirhuk Venus og Jupiter, Modstilling, Venus og Saturn, Trehuk Mars og Saturn, FiirhukJupiter og Saturn, foruden andre mindre vigtige Forvandtskaber. Saaledes finde vi ved denne Jndtrædelse Englands Opstigen paa Toppen af det 77de Huus modstillet af Mars i Vægten: dette er tilvisse en ugunstig Sammentræffen og kan foranledige Trætter og Stridigheder, om ikke endog aabenlys Orlog, og det med en Potentat, som saa skulde falde paa at vente det om; men Tiden vil vise alt dettes Ophav. Det er sandt, vi have Solen rykkende frem til en Trehuk med Jupiter, hvilket synes at bebude Fred og Stilstand; men disse Forhaabninger og Løfter, maa man befrygte vil for en stor Deel blive skuffende, eller Virkningerne deraf vil efter al Sandsynlighed blive af kort Varighed, thi hvad kan der ventes fra en bedrøvet Sol og en magtesløs Jupiter, Fastlands Triumviratet og dets Drabanter synes utilfreds over en vis Nabo Nations, eller Nationers, Vandel, deres Grundplaner ere gjorte til Jntet, deres Forsætter og Hensigter ere skuffede; dette har givet Anledning til stor Uvillie, Tvedragt og Strid i deres Statsraadssamlinger; mange Statsmænd og Officerer bortviste eller afsatte; deres Hovedformaal er Stolthed, og Egennytte, mange Rænker smeddes og Fælder lægges for de Uforsigtige; Fængsel, Landsforviisning og Død vil blive Manges Lod. Efter Maanens Stilling ved Begyndelsen af dette Fjerdingaar er det at antage, at mange ulykkelige Sygdomme ville indtræffe, saasom heftige Forkjølelser, Mavesygdomme, Slagflod, Krampeslag, Børnekopper, Gigt &c. &c.
Aalborgs Stifts Adresseavis, 1826-01-16
Nord=Amerikas Handel er stedse i den mest blomstrende Tilstand og have i Aaret 1824 til 1825, tiltaget meget betydeligen, som følgende Oversigt viser: Jndførselen udgjorde i 1823 Varer for 77579267 Dollars, 1824. 80549007 Dollars, altsaa 2969740 Doll. mere end i det forrige Aar. Udførselen af indenlandske Varer beløb sig i Aaret 1823 til Værdien af 47155408 Doll.; i Aaret 1824. til Varer for 50649500 Doll., altsaa for 3494092 Dollars mere end i 1823; Udførselen af fremmede Varer beløb sig i 1823 til 27543622 Doll.; i 1824 til 25337157 Doll., altsaa 2206465 Doll. mindre end i det forrige Aar. Udførselen udgjorde tilsammen i 1823: 74699030 Dollars og i 1824 tilsammen 75968657 Dollars, altsaa 1287627 Dollars mere end i 1823. De til Handelen brugte Amerikanske Skibes Drægtighed var i 1823: 775271 Tons; 1824. 850033 Tons, altsaa 74762 Tons mere end i 1823. De fremmede Skibes Drægtighed udgjorde i 1823: 119468 Tons; 1824. 102367 Tons, altsaa 17101 Tons mindre end Aaret iforveien. Tilsammen var Drægtigheden i Aaret 1823: 894739 Tons; 1824 var det 952400 Tons, altsaa 57661 Tons meere end det forrige Aar.